18/03/2022 | Administración LocalMunicipal
Moeche
Bases da convocatoria de axudas en materia de educación do Concello de Moeche, curso 2021-2022

ANUNCIO Bases da convocatoria de axudas en materia de educación do Concello de Moeche, curso 2021-2022 Por acordo da Xunta de Goberno Local, adoptado na sesión celebrada o día 11 de marzo de 2022, aprobáronse as Bases reguladoras e convocatoria para a concesión de subvencións, por procedemento de concorrencia competitiva, en materia de educación do Concello de Moeche, curso 2021-2022. En cumprimento do disposto no artigo 17.2 da Lei 38/2003, do 17 de novembro, Xeral de Subvencións, publícase o contido íntegro das ditas bases. Moeche, 14 de marzo de 2022. A alcaldesa Beatriz Bascoy Maceiras Bases da convocatoria de axudas en materia de educación do Concello de Moeche, curso 2021-2022 Primeira.–Obxecto da convocatoria É obxecto da presente convocatoria de axudas favorecer a escolarización pública e formación universitaria en familias con menos recursos económicos do Concello de Moeche mediante a concesión de axudas aos estudantes do termo municipal para a realización de actividades relacionadas coa formación e desprazamentos por motivo de estudos. Segunda.–Destinatarios/as e requisitos. Para ser beneficiario/a destas axudas é preciso cumprir os seguintes requisitos: a) Para solicitar as axudas para realización de actividades relacionadas coa formación será preciso:  Que o alumno/a para o que se solicite a axuda estea cursando estudos no centro público de Educación Infantil e Primaria do Concello de Moeche ou estudos de ESO, Bacharelato, Formación Profesional, Universidade, ensinanzas superiores de música e artes escénicas e artes plásticas e deseño en calquera centro de ensino público.  O alumnado cuxas necesidades educativas especiais impidan a súa escolarización nun centro ordinario do municipio poderá solicitar a axuda para asistencia a un centro de educación especial, aínda que non estea localizado no Concello. Quedan excluídos da presente convocatoria os estudos postgrao. b) Para a solicitude de axudas de desprazamentos por motivo de estudos será preciso:  Que o alumno/a para o que se se solicite a axuda estea cursando estudos en calquera centro público de: Bacharelato, Formación profesional, Universidade, ensinanzas superiores de música e artes escénicas e artes plásticas e deseño. O alumnado cuxas necesidades educativas especiais impidan a súa escolarización nun centro ordinario do municipio, poderá solicitar a axuda de transporte para asistencia a un Centro de Educación Especial, aínda que non estea localizado no Concello.  Que o/a alumno/a para o que se solicite a axuda non supere os 25 anos de idade e que non perciba ingresos económicos procedentes do traballo.  Que a renda per cápita familiar non supere os límites establecidos na base quinta da presente convocatoria.  Estar empadroadas/os no Concello de Moeche polo menos un dos pais ou titores legais así como os/as alumnos/ as para os que se se solicite a axuda. No caso en que o alumno sexa maior de idade será suficiente con que estea empadroado no Concello o estudante que solicita a axuda. Este requisito non será esixible no caso de alumnos ou alumnas que estuden no CEIP San Ramón e pertenzan a concellos limítrofes.  Estar matriculado no curso completo dos estudos que se realizan, agás no caso de cursar estudos universitarios, de ensinanzas superiores de música e artes escénicas e artes plásticas e deseño, nese caso será necesario estar matriculado de, polo menos, 30 créditos do curso correspondente.  No caso de estudos postobrigatorios, ter superado no curso 2020-2021, polo menos, o 50% de materias oficiais correspondentes.  Cumprir os requisitos para obter a condición de beneficiario/a, recollidas no artigo 10 da Lei 9/2007, do 13 de xuño, de subvencións de Galicia. Terceira.–Solicitudes e documentación necesaria. a) As solicitudes para a concesión destas axudas formalizaranse no impreso normalizado que se inclúe como anexo I. Poderán obterse nas oficinas municipais e na paxina web municipal www.moeche. gal e presentaranse no Rexistro Municipal do Concello de Moeche. b) No caso de que nunha mesma unidade familiar existan varios alumnos ou alumnas que opten a estas axudas deberán de presentar unha solicitude individualizada por cada un dos alumnos/as que opten a elas. c) Xunto coa solicitude, no modelo normalizado e debidamente cuberto, presentarase a seguinte documentación:  Fotocopias compulsadas do DNI do solicitante e do alumnado beneficiario.  Fotocopia compulsada do libro de familia en que figuren todos os membros da unidade familiar.  Certificado de empadroamento colectivo.  Certificado de conta bancaria, expedido pola entidade bancaria a nome do/a solicitante.  Fotocopia da declaración da renda correspondente ao exercicio 2020 de todas as persoas que convivan co estudante no domicilio familiar. En caso de non estar obrigada a presentar a declaración do IRPF, copia da notificación, liquidación ou certificado acreditativo do nivel de rendas emitido pola Axencia de Administración Tributaria que corresponda. Nos casos de separación ou divorcio estarase ao previsto na base 6.ª para a determinación dos membros da unidade familiar.  Certificado da matrícula ou informe expedido polo centro educativo que acredite a condición de alumno/a. No caso de estudos universitarios deberá especificar o número de créditos do que esta matriculado o alumno e si se trata de primeira matrícula ou posterior.  Declaración responsable de estar ao corrente coas obrigas tributarias e da Seguridade Social, de non estar incursa en ningunha das prohibicións para obter a condición de beneficiaria de subvencións públicas e de estar ao corrente no cumprimento de obrigas por reintegro de subvencións, non ter débedas co Concello de Moeche e autorización ao Concello de Moeche para que realice as comprobacións oportunas durante todo o período que dure o proceso, segundo anexo II. O Concello poderá requirir das persoas solicitantes, en calquera momento, aclaración da documentación presentada e calquera outra necesaria para a valoración da solicitude.  No caso dos estudos post obrigatorios: certificación acreditativa das cualificación obtidas no curso 2020-2021.  Declaracións responsables según anexos III, IV. Cuarta.–Lugar e prazo de presentación das solicitudes. A solicitude presentarase no Rexistro Xeral do Concello de Moeche, de luns a venres, en horario de 9.00 a 14.00 horas, ou a través das formas establecidas no artigo 16.4 da Lei 39/2015, do 1 de outubro, do procedemento administrativo común das administracións públicas ou na sede electrónica do Concello www.moeche. gal O prazo de presentación de solicitudes será de 20 días hábiles, contados a partir do seguinte ao da publicación destas bases no BOP da Coruña. Quinta.–Contía das axudas. O Concello de Moeche aboaralles as axudas ás persoas solicitantes que reúnan os requisitos previstos nestas bases nos seguintes importes por alumno/a e curso, segundo a renda per cápita familiar no ano 2020 e no previsto na base 6.ª da presente convocatoria. En caso de que nunha mesma unidade familiar existan varios alumnos ou alumnas que reúnan os requisitos para ser causantes destas axudas, percibirase a contía que corresponda por cada un deles, segundo o establecido nesta convocatoria. – Axudas para a realización de actividades relacionadas coa formación: – Axudas por desprazamentos por motivo de estudos: Sexta.–Valoración das solicitudes. Na valoración das solicitudes teranse en conta a renda per cápita familiar e o exercicio fiscal 2020. A renda per cápita familiar englobará os ingresos de todos os membros da unidade familiar divididos polo número de membros computables. Para o previsto nestas bases considérase que compoñen a unidade familiar:  Os pais non separados legalmente e, no seu caso, o titor/a ou persoa encargada da garda e protección do/a menor.  Os/as fillo/as menores de idade, con excepción dos emancipados.  Os/as fillos/as maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada.  Os/as fillos/as solteiros/as menores de vinte e cinco anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita a bolsa sempre que non tivesen un contrato de traballo ou percibiran recursos (agás bolsas) durante o ano 2020.  Igualmente entenderase que forma parte da unidade familiar calquera outra persoa, con relación de parentesco que conviva no mesmo domicilio reflectido no certificado empadroamento.  En caso de separación ou divorcio, non se considerará membro da unidade familiar aquel que non conviva coa persoa solicitante da bolsa de axuda. En cambio, si terá a consideración de membro computable o novo cónxuxe ou persoa unida ao pai/nai e que si conviva co solicitante. A separación ou divorcio acreditarase mediante sentenza xudicial que determine aquela, ou convenio regulador onde conste a custodia do menor.  En caso de familias monoparentais, e para os efectos do cálculo da renda per cápita, ao que se refire o paragrafo anterior, incrementaranse nun 0,8 o número real de membros que compoñen a unidade familiar. A base impoñible virá determinada pola renda per cápita anual da unidade familiar. Para os efectos, teñen a consideración de ingresos a suma da base impoñible xeral (cadro 435) coa base impoñible do aforro (cadro 460), do imposto sobre a renda das persoas físicas. Excepcionalmente, se a unidade familiar alega unha diminución dun 20% ou máis dos seus ingresos durante máis de catro meses consecutivos e se mantivesen na data de inicio do prazo de solicitudes fronte aos ingresos declarados na declaración do IRPF 2020, poderán achegar esta documentación xustificativa da dita circunstancia para que se teña en conta na valoración. Para as persoas non obrigadas a declarar, as bases impoñibles a que se fai referencia obteranse como resultado de aplicarlles os datos existentes na Administración os criterios da lexislación do imposto sobre a renda das persoas físicas. Sétima.–Importe máximo e crédito orzamentario. O importe total para axudas para a realización de actividades relacionadas coa formación e desprazamentos por motivo de estudos ascende a 15.000,00 € e levarase a cabo mediante a tramitación de gasto que se imputará ao crédito prorrogado do exercicio 2021, á aplicación orzamentaria 326 48000, ao abeiro do establecido no artigo 56 do Regulamento da Lei xeral de subvencións (Real decreto 887/2006, do 21 de xullo). De acordo con este, a concesión das axudas queda condicionada á existencia de crédito axeitado e suficiente no momento da resolución da concesión. En caso de que as solicitudes aprobadas superen o importe máximo de gasto previsto, procederase a reducir a contía asignada a cada categoría na porcentaxe correspondente, en ningún caso a suma das axudas concedidas poderá superar o límite establecido de 15.000,00 €. Oitava.–Do procedemento de concesión das axudas. Unha vez rematado o prazo de presentación de solicitudes, estas serán valoradas polos servizos sociais municipais conforme cos criterios establecidos na base 6.ª. A Xunta de Goberno, aprobará, con base o indicado informe a relación provisional dos estudantes do termo municipal beneficiarios das axudas para realización de actividades relacionadas coa formación e desprazamentos por motivo de estudos. A aprobación desta relación provisional publicarase no taboleiro de edictos do Concello e na páxina web www.moeche. gal así mesmo notificaráselles persoalmente a aquelas persoas a que se lles denegou a axuda, abríndose un prazo de 10 días, para presentación de reclamacións, no caso daquelas persoas os que lle fora denegada a axuda o prazo de presentación de reclamacións empezará a contarse dende o día seguinte o da recepción da notificación da resolución No caso de que non se presenten reclamacións no período indicado entenderase aprobada definitivamente a relación ata ese momento provisional, en caso contrario os servizos sociais, unha vez examinadas as alegacións presentadas emitirán unha proposta definitiva e de seguido será aprobada por esta Xunta de Goberno Novena.-Obrigas das persoas beneficiarias. A concesión da axuda comporta as seguintes obrigas:  Seguir as directrices que se marcan nas presentes bases e destinar o importe da axuda na súa integridade os gastos subvencionados.  Cooperar co Concello de Moeche en cantas actividades de inspección e verificación leven a cabo, para asegurar o correcto destino da axuda.  As establecidas para os beneficiarios no artigo 11 da Lei 9/2007, do 13 de xuño, de subvencións de Galicia. Décima.–Compatibilidade das axudas. As axudas concedidas en virtude das presentes bases serán compatibles con calquera outra axuda que poida percibir coa mesma finalidade doutras entidades públicas ou privadas, sempre que as axudas concorrentes non superen os gastos subvencionados, de conformidade co artigo 17.3 da Lei 9/2007, do 13 de xuño, de subvencións de Galicia. Disposición adicional As persoas beneficiarias encóntranse suxeitas ao réxime de infraccións e sancións que en materia de subvencións establece o título IV da Lei 9/2007, do 13 de xuño, de subvencións de Galicia. ANEXO I SOLICITUDE DE AXUDAS EN MATERIA DE EDUCACIÓN DO CONCELLO DE MOECHE, CURSO 2021-2022  DATOS DO/A ALUMNO/A  TIPO DE AXUDA  Educación infantil  Educación primaria curso:  ESO-PCPI curso:  Bacharelato ou ciclos formativos.  Universidade.  Ensinanzas superiores de música e artes escénicas e artes plásticas e deseño.  Educación especial. Marque cun X a axuda que solicita:  Realización de actividades relacionadas coa formación.  Desprazamentos por motivo de estudos. DOCUMENTACIÓN ACHEGADA COA SOLICITUDE  Fotocopia do DNI do solicitante.  Fotocopia do libro de familia no que figuren todos os membros da unidade familiar.  Declaración responsable segundo o anexo III.  Declaración responsable segundo o anexo IV.  Certificado de empadroamento colectivo.  Fotocopia da declaración da renda correspondente ao exercicio 2020, dos proxenitores ou titores/as legais, así como dos membros da unidade familiar aos efectos das axudas; ou copia da notificación-liquidación ou certificado acreditativo do nivel de rendas emitido pola Axencia de Administración Tributaria.  Certificado da matrícula ou informe expedido polo centro educativo con detalle do número de créditos no caso de estudos universitarios.  No caso dos estudos postobligatorios.- Certificación acreditativa das cualificación obtidas no curso 2020-2021.  Certificado de conta bancaria, expedido pola entidade bancaria a nome do/a solicitante.  Outra documentación: _________________________________________________________________________________________ _________________________________________________________________________________________ Para os efectos do disposto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais (LOPD), o/ a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente, para a finalidade para a que se utiliza o tratamento dos seus datos e para a xestión da súa solicitude e darlle cumprimento á normativa aplicable. A/o asinante poderá exercitar os seus dereitos de acceso, rectificación, cancelación e oposición relativo a este tratamento do que e responsable o Concello de Moeche, nos termos da normativa vixente. Moeche,. de. de 2022. Sinatura do/a solicitante SEÑORA ALCALDESA DO CONCELLO DE MOECHE ANEXO II AUTORIZACIÓN PARA QUE O CONCELLO DE MOECHE POIDA SOLICITAR DATOS Á AXENCIA TRIBUTARIA RELATIVOS AO NIVEL DE RENDA (IRPF) E AO CUMPRIMENTO DE OBRIGAS TRIBUTARIAS A/s persoa/s abaixo asinante/s autoriza/n ao Concello de Moeche a solicitar da Axencia estatal de Administración Tributaria información de natureza tributaria para o recoñecemento, seguimento e control da concesión da convocatoria de axudas os estudantes do termo municipal para a realización de actividades relacionadas coa formación e desprazamentos por motivo de estudos. A presente autorización outórgase exclusivamente para o procedemento sinalado e en aplicación do establecido pola disposición adicional cuarta da Lei 40/1998, que mantén a súa vixencia tras a entrada en vigor do Real decreto lexislativo 3/2004, polo que se aproba o texto refundido da Lei do imposto sobre a renda das persoas físicas, e no artigo 95.1 k) da Lei 58/2003, xeral tributaria, que permiten, logo da autorización da persoa interesada, a cesión dos datos tributarios que precisen as administracións públicas para o desenvolvemento das súas funcións. INFORMACIÓN TRIBUTARIA AUTORIZADA: datos que posúa a Axencia Tributaria do imposto sobre a renda das persoas físicas do exercicio 2020 e do cumprimento das súas obrigas tributarias.  Datos da persoa solicitante da axuda detallada que outorga a autorización  Datos doutros membros da unidade de convivencia da persoa solicitante cuxos ingresos son contábeis para o recoñecemento, seguimento ou control da axuda (Só maiores de 18 anos) NOTA.–A autorización concedida pola persoa asinante pode ser revogada en calquera momento mediante escrito dirixido ao Concello de Moeche. Para os efectos do disposto na Lei orgánica 3/2018, do 5 de decembro, de protección de Datos Persoais (LOPD), consinto que estes datos sexan incluídos nun ficheiro do que e titular o Concello de Moeche poidan ser empregados coa finalidade de prestarme o servizo solicitado nesta instancia e declaro estar informado sobre os dereitos de acceso, rectificación, cancelación e oposición que poderei exercitar no domicilio social do Concello de Moeche, San Ramón s/n, 15563 Moeche (A Coruña). Consinto ademais que os meus datos lles sexan comunicados a aqueles organismos e/ou empresas que resulte necesario para tramitar o servizo/axuda solicitado. Moeche,. de. de 2022. Sinatura do solicitante ALCALDESA DO CONCELLO DE MOECHE ANEXO III Declaración responsable Nome e apelidos ___________________________________________, con NIF/pasaporte ______________, pai, nai, titor/a do/a alumno/a ________________________________________________________________ DECLARO: 1.–Estar ao corrente no cumprimento das obrigas tributarias e fronte á Seguridade Social.2.–Non estar incurso/a en ningunha das prohibicións para obter a condición de beneficiario/a de subvencións públicas recollidas nos artigos 13 da Lei 38/2003, do 17 de novembro, xeral de subvencións e 10 da Lei 9/2007, do 13 de xuño, de Subvencións de Galicia.3.–Estar ao corrente no cumprimento de obrigas por reintegro de subvencións. AUTORIZO ao Concello de Moeche para que realice as comprobacións oportunas en relación cos apartados anteriores, durante todo o período que dure o proceso de concesión e pago das axudas para o curso 2021/2022. Moeche,. de. de 2022. Sinatura do solicitante Para os efectos do disposto na Lei Orgánica 3/2018, do 5 de decembro, de Protección de Datos Persoais (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente, que a finalidade para a que se utiliza o tratamento dos seus datos e para a xestión da súa solicitude e cumprir a normativa aplicable. A/o asinante poderá exercitar os seus dereitos de acceso, rectificación, cancelación e oposición relativo a este tratamento do que e responsable o Concello de Moeche, nos termos da normativa vixente. ALCALDESA DO CONCELLO DE MOECHE ANEXO IV Declaración responsable sobre percepción doutras axudas Nome e apelidos ____________________________________________________, con DNI ______________ DECLARO de forma responsable os seguintes extremos:  NON solicitei e/ou me concederon outras axudas para o mesmo concepto.  Solicitei e/ou me concederon outras axudas para o mesmo concepto. Asino a presente declaración en Moeche, o. de. de 2022. Para os efectos do disposto na Lei Orgánica 3/2018, do 5 de decembro, de Protección de Datos Persoais (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente, que a finalidade para a que se utiliza o tratamento dos seus datos e para a xestión da súa solicitude e cumprir a normativa aplicable. A/o asinante poderá exercitar os seus dereitos de acceso, rectificación, cancelación e oposición relativo a este tratamento do que e responsable o Concello de Moeche, nos termos da normativa vixente. ALCALDESA DO CONCELLO DE MOECHE